Prišli pozrieť malú aj bez neho! Rodina Matúša Kolárovského sa evidentne snaží byť v kontakte s jeho dcérkou Neou. Veronika Nízlová sa na svojom Instagrame pochválila fotkami z ich spoločne stráveného dňa. Na návštevu k Twiinskam totiž prišla Kolárovského mama aj so svojimi dcérkami, z ktorých sú už v mladom veku tety.
Aj keď nebývajú v jednom meste, dohodli si spoločne strávený čas. Kolárovského mama, už niekoľko mesiacov babička Viera, pricestovala do nového domu sestier Nízlových, aby si užila čas s vnučkou. Spoločne si vychutnali babský deň. K Twiinskam a ich dievčatkám sa pridala Veronikina "svokra" aj s dcérkou Miou, ktorá sa zhostila aj kočíkovania.
Nie je tajomstvom, že sama mala Matúša v mladom veku s mužom, ktorý pochádza z Kapského mesta, no zrejme nečakala, že sa takto skoro stane sama babičkou. Po tom, čo už bol Matúš na svete, našla si Vierka nového partnera, za ktorého sa aj vydala. S ním má ďalšie 3 deti, Oskara, Miu a Lujzu, ktorí sú teda Matúšovi nevlastní súrodenci.
Dlhý čas jej syn otcovstvo pritom tajil, no po niekoľkých mesiacoch sa k tomu verejne priznal a aj ich rodiny sa začali zbližovať. V našej fotogalérii nižšie si môžeš pozrieť, ako si dámska časť ich rodiny, a najmä Viera s vnučkou, užívali kúpanie u Nízlových. Zdá sa, že si všetky dobre rozumejú!
Kolárovského mama na návšteve u vnučky
Zdroj: Instagram/veronikatwiins